Ο Βασίλης Κούρτης γεννήθηκε το 1994 και μεγάλωσε στη Λάρισα.  
Ξεκίνησε τις σπουδές του στο κλασικό τραγούδι στην ηλικία των 12 με την ελληνίδα διεθνούς φήμης σοπράνο Κατερίνα Οικονόμου ενώ παράλληλα παρακολούθησε μαθήματα  πιάνου. Το 2013 παρακολούθησε Master Class κλασικού τραγουδιού στο Μιλάνο της Ιταλίας με την σπουδαία Ρωσίδα καθηγήτρια Tamara Novichenko (Anna Netrebko) ενώ λίγο αργότερα την ίδια χρονιά και σε ηλικία 19 ετών ταξίδεψε στο Λονδίνο της Μεγάλη Βρετανίας για να συνεχίσει εκεί τις μουσικές του σπουδές. Πιο συγκεκριμένα παρακολούθησε μαθήματα υποκριτικής στη σχολή “Giles Foreman Centre for Acting”, μαθήματα φωνητικής με τους Mark Meylan και Ben Mann πάνω στο τραγούδι μουσικού θεάτρου. Ένα χρόνο μετά συνέχισε τις σπουδές του πάνω στο μιούζικαλ στην “Arts Educational Schools London” με πρόεδρο της σχολής τον Andrew Lloyd Webber. Έχει συνεργαστεί με καταξιωμένους Έλληνες συνθέτες και στιχουργούς καθώς και ερμηνευτές. Έχει συνεργαστεί με την Καμεράτα Ορχήστρα στο “The Beatles Tribute Project” καθως και με την Ορχήστρα Σύγχρονης Μουσικής της ΕΡΤ.  Κάποιες από τις παραγωγές που έχει λάβει μέρος είναι, “West Side Story” στο Μέγαρο μουσικής Αθηνών (2016), “Ερωτόκριτος” στην Εθνική Λυρική σκηνή (2017) καθώς και στο “Moby Dick” στο θέατρο Παλλάς (2020).